ຕາມຂ່າວCRI ໃຫ້ຮູ້ວ່າ: ຕອນບ່າຍວັນທີ 28 ພະຈິກນີ້ຢູ່ຫໍສະພາປະຊາຊົນແຫ່ງຊາດນະຄອນຫຼວງປັກກິ່ງ, ທ່ານຫຼີເຄີ້ສຽງ ນາຍົກລັດຖະມົນຕີຈີນໄດ້ພົບປະຫາລືກັບທ່ານທອງລຸນ ສີສຸລິດ ນາຍົກລັດຖະມົນຕີລາວໃນໂອກາດເດີນທາງມາຢ້ຽມຢາມຈີນຢ່າງເປັນທາງການ. ທ່ານຫຼີເຄີ້ສຽງຊີ້ໃຫ້ເຫັນວ່າ: ຈີນ-ລາວເປັນເພື່ອນບ້ານໃກ້ຄຽງທີ່ມີໄມຕີຈິດມິດຕະພາບຕໍ່ກັນ, ສອງຝ່າຍໄວ້ເນື້ອເຊື່ອໃຈກັນແລະສະໜັບສະ ໜູນເຊິ່ງກັນແລະກັນຢ່າງສະເໝີຕົ້ນສະເໝີປາຍ ແລະຈີນຍິນດີຮ່ວມກັບລາວເຊື່ອມຕໍ່ແຜນພັດທະນາແລະຍຸດທະສາດຂອງແຕ່ລະປະເທດຕື່ມອີກທັງຊຸກຍູ້ການຮ່ວມມືໃນຂົງເຂດສຳຄັນໃຫ້ໄດ້ຮັບຄວາມຄືບໜ້າໃໝ່. ຂະນະດຽວກັນກໍເລັ່ງເສີມຂະຫຍາຍບົດບາດການຊີ້ນຳຂອງໂຄງການໃຫຍ່ເປັນຕົ້ນທາງລົດໄຟ,ເຂດຮ່ວມມືເສດຖະກິດ,ເຂດພັດທະນາກວມລວມແລະອື່ນໆ, ຊຸກຍູ້ການຮ່ວມມືໃນການເພີ່ມຂີດຄວາມສາມາດການຜະລິດແລະການລົງທຶນ. ເພີ່ມທະວີການຮ່ວມມືແລະຖອດຖອນບົດຮຽນເຊິ່ງກັນແລະກັນໃນຂົງເຂດກະສິກຳກັບການປຸງແຕ່ງຜະລິດຕະພັນກະສິກຳ,ການຫຼຸດຜ່ອນຄວາມທຸກຍາກ, ສົ່ງເສີມການຮ່ວມມືເພື່ອຮັກສາຄວາມໝັ້ນຄົງດ້ານການເງິນ,ການປ້ອງກັນປະເທດແລະອື່ນໆ ທັງຮັດແໜ້ນການແລກປ່ຽນດ້ານວັດທະນະທຳເປັນຕົ້ນ. ທ່ານຫຼີເຄີ້ສຽງຢືນຢັນວ່າ ...Read More